b'\n_START_ARTICLE_\nTadas Daugirdas (1914)\n_START_SECTION_\nBiografija\n_START_PARAGRAPH_\nGim\xc4\x97 ir augo bajor\xc5\xb3 \xc5\xa1eimoje, Plemborgo dvare (dab. gyvenviet\xc4\x97 Plembergas), Ariogalos vals\xc4\x8diuje. Pradin\xc4\xaf i\xc5\xa1silavinim\xc4\x85 \xc4\xafgijo Ariogalos prad\xc5\xbeios mokykloje (\xc4\xafsteigta 1918 metais). 1933 m. baig\xc4\x97 Kauno J\xc4\x97zuit\xc5\xb3 gimnazij\xc4\x85. Tais pa\xc4\x8diais metais, lapkri\xc4\x8dio 15 d. jam buvo paskirta LR KAM stipendija studijuoti Vytauto Did\xc5\xbeiojo universiteto Medicinos fakultete. 1938 liepos 1 d. pasi\xc5\xb3stas \xc4\xaf Karo mokykl\xc4\x85, 1939 m. rugs\xc4\x97jo 18 d. j\xc4\x85 baig\xc4\x97 (XIV asp. laida), Tadui Daugirdui buvo suteiktas ats. jaun. leitenanto laipsnis bei jis paleistas \xc4\xaf sanitarijos karinink\xc5\xb3 atsarg\xc4\x85. 1939 m. spalio 16 d. Tadas Daugirdas priimtas \xc4\xaf tikr\xc4\x85j\xc4\x85 karo tarnyb\xc4\x85, paskirtas \xc4\xaf 1 husar\xc5\xb3 pulk\xc4\x85 jaunesniuoju sanitarijos karininku._NEWLINE_Soviet\xc5\xb3 S\xc4\x85jungai okupavus Lietuv\xc4\x85 ir likviduojant jos kariuomen\xc4\x99 1940 m. rugs\xc4\x97jo 17 d. paskirtas \xc4\xaf RA 29 \xc5\xa0TK pionieri\xc5\xb3 batalion\xc4\x85. T\xc4\x85 pat\xc4\xaf ruden\xc4\xaf perkeltas \xc4\xaf 184 \xc5\xa1auli\xc5\xb3 divizijos pionieri\xc5\xb3 batalion\xc4\x85. 1941 m. bir\xc5\xbeelio 14 d. Tadas Daugirdas buvo suimtas Var\xc4\x97nos poligone, i\xc5\xa1ve\xc5\xbetas \xc4\xaf Norilsk\xc4\x85, Krasnojarsko kr., Rusij\xc4\x85.  1942 m. rugs\xc4\x97jo 5 d., Tadui Daugirdui nedalyvaujant, \xe2\x80\x9eTrejeto\xe2\x80\x9c (\xe2\x80\x9eTroikos\xe2\x80\x9c) ypatingo pasitarimo buvo nuteistas 8 metus kal\xc4\x97ti, be teis\xc4\x97s susira\xc5\xa1in\xc4\x97ti; prad\xc5\xbeioje priskirtas prie sunki\xc5\xb3j\xc5\xb3 darb\xc5\xb3 medienos kirtimui taigoje, v\xc4\x97liau pervestas dirbti \xc4\xaf kal\xc4\x97jimo ligonin\xc4\x99, dar v\xc4\x97liau buvo i\xc5\xa1leid\xc5\xbeiamas i\xc5\xa1 kal\xc4\x97jimo darbui miesto poliklinikoje - d\xc4\x97l specialist\xc5\xb3 tr\xc5\xabkumo._NEWLINE_1948 m. Tadas Perkeltas \xc4\xaf Norisk\xc4\x85, \xc4\xaf "Kolonij\xc4\x85-gyvenviet\xc4\x99" (rus. \xd0\x9a\xd0\xbe\xd0\xbb\xd0\xbe\xd0\xbd\xd0\xb8\xd1\x8f-\xd0\xbf\xd0\xbe\xd1\x81\xd0\xb5\xd0\xbb\xd0\xb5\xd0\xbd\xd0\xb8\xd0\xb5). 1951 m. bir\xc5\xbeelio 14 d. Tadas Daugirdas i\xc5\xa1tremtas \xc4\xaf Ust Abakan\xc4\x85, Krasnojarsko kr. 1955 m. gegu\xc5\xbe\xc4\x97s 7 d. T. Daugirdas buvo TSRS Auk\xc5\xa1\xc4\x8diausiojo Teismo Karin\xc4\x97s kolegijos reabilituotas ir i\xc5\xa1 tremties paleistas. _NEWLINE_1956 m. T. Daugirdas gr\xc4\xaf\xc5\xbeo \xc4\xaf Lietuv\xc4\x85, dirbo Vilniaus vaik\xc5\xb3 ligonin\xc4\x97j\xc4\x97 (Tilto g.), d\xc4\x97st\xc4\x97 Respublikin\xc4\x97je Vilniaus medicinos mokykloje. V\xc4\x97liau T. Daugirdas dirbo gydytoju chirurgu Respublikin\xc4\x97je vaik\xc5\xb3 ligonin\xc4\x97je, \xc5\xbdv\xc4\x97ryne. I\xc5\xa1\xc4\x97j\xc4\x99s \xc4\xaf pensij\xc4\x85 dirbo daliniu etatu Vilniaus Greitosios Pagalbos ligonin\xc4\x97je. _NEWLINE_Mir\xc4\x97 1982 m. rugpj\xc5\xab\xc4\x8dio 21 d. Vilniuje. Palaidotas Rokanti\xc5\xa1ki\xc5\xb3 kapin\xc4\x97se.\n_START_SECTION_\nProfesin\xc4\x97 veikla\n_START_PARAGRAPH_\nTadas Daugirdas buvo \xc5\xbeinomas kaip auk\xc5\xa1\xc4\x8diausios kvalifikacin\xc4\x97s kategorijos aus\xc5\xb3, nosies ir gerkl\xc4\x97s (LOR) lig\xc5\xb3 gydytojas ir chirurgas, specializuojantis pediatrijoje, \xc4\xafgimt\xc5\xb3 patologij\xc5\xb3 korekcijoje . Jis i\xc5\xa1ugd\xc4\x97 vis\xc4\x85 kart\xc4\x85 jaun\xc5\xb3 gydytoj\xc5\xb3, kuriuos priimdavo sta\xc5\xbeuotis i\xc5\xa1tisais savo mediko karjeros metais. Dirbdamas sunkiomis s\xc4\x85lygomis tremtyje, Sibire, kur truko medicinos specialist\xc5\xb3, T. Daugirdas sugeb\xc4\x97jo suburti \xc4\xaf vien\xc4\x85 komand\xc4\x85 jaunus talentingus medicinos srities darbuotojus, pasi\xc5\xa1vent\xc4\x97 j\xc5\xb3 kvalifikacijos ir \xc4\xafg\xc5\xabd\xc5\xbei\xc5\xb3 ugdymui. Gydytojo Tado Daugirdo \xc4\xafna\xc5\xa1as auk\xc5\xa1tai \xc4\xafvertintas Chakasijos medicinos istorijoje, jis yra laikomas Chakasijos chirurgijos pradininku . Lietuvoje Tadas Daugirdas vykd\xc4\x97 itin sud\xc4\x97tingas funkcines ausies operacijas._NEWLINE_Tadas Daugirdas para\xc5\xa1\xc4\x97 per 20 mokslini\xc5\xb3 praktini\xc5\xb3 straipsni\xc5\xb3, u\xc5\xbepatentavo kelet\xc4\x85 patobulint\xc5\xb3 chirgijos instrument\xc5\xb3, buvo eil\xc4\x97s medicinos knyg\xc5\xb3 autorius arba bendraautorius (ra\xc5\xa1\xc4\x97 rus\xc5\xb3 ir lietuvi\xc5\xb3 kalbomis). Tado Daugirdo Daktaro disertacija, ginta 1955 metais Leningrade, buvo s\xc4\x97kmingai priimta koleg\xc5\xb3, ta\xc4\x8diau d\xc4\x97l jo tremtinio statuso Daktaro laipsnio suteikimas buvo atid\xc4\x97tas neterminuotam laikui - taip niekad ir nebuvo suteiktas.\n_START_SECTION_\nLiterat\xc5\xabra\n_START_PARAGRAPH_\nLietuvos kariuomen\xc4\x97s karininkai 1918-1953, Leidykla: LKKAS, - 2004 m. ISBN: 8033671'